ಬೆಂಗಳೂರಿನ ವಾಯುಮಾಲಿನ್ಯದ ಬಗ್ಗೆ KSPCBಯಿಂದ ಅಧ್ಯಯನ : ಅಧ್ಯಯನದಿಂದ ಬಯಲಾಯ್ತು ಅಚ್ಚರಿಯ ಮಾಹಿತಿ! ಕೋವಿಡ್ ನಿಂದ ತಗ್ಗಿದ್ದ ವಾಯು ಮಾಲಿನ್ಯ ಇದೀಗ ರಾಜಧಾನಿಯಲ್ಲಿ ಏಕಾಏಕಿ ಏರಿಕೆಯಾಗಿದೆ. ನಾರ್ಮಲ್ ಲೈಫ್ ಕಾರಣ ಮತ್ತೆ ವಾಯು ಮಾಲಿನ್ಯ ಅಧಿಕವಾಗಿದೆ ಅಂತಿದೆ ಈ ಅಧ್ಯಯನ. ಇದನ್ನು ನಿಯಂತ್ರಣಕ್ಕೆ ತರಲು ಕೇಂದ್ರ ಸರ್ಕಾರ ಬಿಬಿಎಂಪಿಗೆ ಹೊಸ ಟಾಸ್ಕ್ ನೀಡಿದೆ. ಸಿಲಿಕಾನ್ ಸಿಟಿಯಲ್ಲಿ ಮತ್ತೆ ಹೆಚ್ಚಾಯ್ತು ವಾಯುಮಾಲಿನ್ಯ! ನಗರದ ವಾಯುಮಾಲಿನ್ಯ ತಡೆಗಟ್ಟಲು ಕೇಂದ್ರ ಸರ್ಕಾರದಿಂದ BBMPಗೆ ಮತ್ತೊಂದು ಟಾಸ್ಕ್ ಸಿಕ್ಕಿದೆ. ನಗರದಲ್ಲಿ ಪ್ರತಿ ದಿನ ವಾಯು ಮಾಲಿನ್ಯದ ಮಟ್ಟ ಹೆಚ್ಚಾಗುತ್ತಿದ್ದು, ವಾಯು ಮಾಲಿನ್ಯಕ್ಕೆ ಕಾರಣಗಳನ್ನು ಹುಡುಕಿ ಬೃಹತ್ ಮಹಾನಗರ ಪಾಲಿಕೆ ವಾಯುಮಾಲಿನ್ಯ ನಿಯಂತ್ರಣ ಮಂಡಳಿ ಜೊತೆ ಹಲವು ಸಭೆಗಳನ್ನು ಮಾಡಿದೆ. ಹೀಗಾಗಿ ಇತ್ತೀಚೆಗಷ್ಟೇ ಕೆಂದ್ರಕ್ಕೆ ವರದಿ ಸಲ್ಲಿಸಲು KSPCBಯಿಂದ ನಗರದ ಪೊಲ್ಯೂಷನ್ ಬಗ್ಗೆ ಅಧ್ಯಯನ ನಡೆಸಿದೆ. KSPCBಯ ಈ ಸ್ಟಡಿಯಲ್ಲಿ ಆಶ್ಚರ್ಯಕರ ವಿಚಾರ ಗೊತ್ತಾಗಿದೆ. ಸಿಲಿಕಾನ್ ಸಿಟಿ ವಾಯು ಮಾಲಿನ್ಯಕ್ಕೆ ಕಾರಣವಾಯಿತು ಸಾರಿಗೆ ವ್ಯವಸ್ಥೆ! ನಗರದ ಮಾಲಿನ್ಯಕ್ಕೆ ಸಾರಿಗೆ ವ್ಯವಸ್ಥೆಯೇ ಮೂಲ ಕಾರಣ ಎನ್ನುತ್ತಿದೆ ಅಧ್ಯಯನ ವರದಿ. ನಗರದ ಶೇಕಾಡ 63.5 ರಷ್ಟು ಮಾಲಿನ್ಯ ನಿಗಮದ ವಾಹನಗಳಿಂದ ಎಂದು ಅಧ್ಯಯನ ವರಿದ ಬೊಟ್ಟು ಮಾಡುತ್ತಿದೆ. ರಸ್ತೆ ಕಾಮಗಾರಿಯಿಂದ ರೋಡ್ ಡಸ್ಟ್, ಇಂಡಸ್ಟ್ರೀಸ್, ಹೋಟೆಲ್ಗಳಿಂದಲೂ ಮಾಲಿನ್ಯ ಹೆಚ್ಚಳವಾಗಿದೆ. ಟ್ರಾಫಿಕ್ ಸಿಗ್ನಲ್ನಿಂದ ಅಧಿಕ ವಾಯು ಮಾಲಿನ್ಯ ಸೃಷ್ಟಿಯೆಂದು ವರದಯಲ್ಲಿ ಉಲ್ಲೇಖಿಸಲಾಗಿದೆ. ಹೀಗಾಗಿ ಸಾರಿಗೆ ಇಲಾಖೆ ಜತೆ ಚರ್ಚಿಸಿ ಹೆಚ್ಚೆಚ್ಚು ಎಲೆಕ್ಟ್ರಿಕಲ್ ಬಸ್ ಸೇವೆಗೆ ಬಳಸುವಂತೆ ಹೇಳಲಾಗಿದೆ. ಯಾವುದರಿಂದ ಎಷ್ಟು ಮಾಲಿನ್ಯ? ಸಾರಿಗೆ : 63.5 ರೋಡ್ ಡಸ್ಟ್ : 6.8 ವೇಸ್ಟ್ ಬರ್ನಿಂಗ್ : 9.6 ಹೋಟೆಲ್ : 3.7 ಇಂಡಸ್ಟ್ರಿ : 0.1 ರಾಜಧಾನಿಯ ವಾಯುಮಾಲಿನ್ಯ ತಗ್ಗಿಸುವ ನಿಟ್ಟಿನಲ್ಲಿ ಬಿಬಿಎಂಪಿಯಿಂದ ಆಯಕ್ಷನ್ ಪ್ಲ್ಯಾನ್! ಐಟಿಬಿಟಿ ಹೆಗ್ಗೆಳಿಕೆ ಇರುವ ಬೆಂಗಳೂರಿನ್ನು ಮತ್ತೊಂದು ದೆಹಲಿಯಾಗಲು ಬಿಡದಂತೆ ಅಗತ್ಯ ಕ್ರಮವಹಿಸಿ ಎಂದು ಕೇಂದ್ರದಿಂದ ಬಿಬಿಎಂಪಿಗೆ ಸೂಚನೆ ಬಂದಿದೆ. ಹೀಗಾಗಿ ಪಾಲಿಕೆ ಕೇಂದ್ರ ಸರ್ಕಾರದ ಸೂಚನೆ ಮೇರೆಗೆ ರಾಜಧಾನಿ ಬೆಂಗಳೂರಿನ ವಾಯುಮಾಲಿನ್ಯ ತಡೆಗಟ್ಟಲು ಆಯಕ್ಷನ್ ಪ್ಲ್ಯಾನ್ ಸಿದ್ಧ ಮಾಡಿಕೊಳ್ಳಲಾಗಿದೆ. National Air Management Programegಗೆ ಪ್ರೆಸೆಂಟೇಷನ್ ನೀಡಲು ಪಾಲಿಕೆ BMTC, Smart City, KSPCB ಸೇರಿಸಿ ಆಯಕ್ಷನ್ ಪ್ಲ್ಯಾನ್ ರೆಡಿ ಮಾಡಿಕೊಂಡಿದೆ. ಶೀಘ್ರವೇ ಬಿಬಿಎಂಪಿ ನಿಯೋಗದಿಂದ ಕೇಂದ್ರ ಸರ್ಕಾರಕ್ಕೆ ಪ್ರೆಸೆಂಟೇಷನ್ ಸಲ್ಲಿಕೆಯಾಗಲಿದೆ. ಒಟ್ಟಾರೆ ರಾಜಧಾನಿ ಬೆಂಗಳೂರು ಮತ್ತೆ ಪೊಲ್ಯೂಷನ್ ಸಿಟಿಯಾಗುವ ಹಾದಿಯಲ್ಲಿದೆ. ಈಗಿಂದೀಗಲೇ ಇದಕ್ಕೆ ಕಡಿವಾಣ ಹಾಕದಿದ್ದರೆ ಬೆಂಗಳೂರು ಮತ್ತೊಂದು ದೆಹಲಿಯಾಗುತ್ತೆ ಎನ್ನುವುದರಲ್ಲಿ ಅನುಮಾನವೇ ಇಲ್ಲ. The post ಬೆಂಗಳೂರಿನ ವಾಯುಮಾಲಿನ್ಯದ ಬಗ್ಗೆ KSPCBಯಿಂದ ಅಧ್ಯಯನ : ಅಧ್ಯಯನದಿಂದ ಬಯಲಾಯ್ತು ಅಚ್ಚರಿಯ ಮಾಹಿತಿ! appeared first on Pratidhvani.